b'\n_START_ARTICLE_\nShenzhou 10\n_START_PARAGRAPH_\nShenzhou 10 (Kinesisk: \xe7\xa5\x9e\xe8\x88\x9f\xe5\x8d\x81\xe5\x8f\xb7 Sh\xc3\xa9nzh\xc5\x8du sh\xc3\xadh\xc3\xa0o; det guddommelige fart\xc3\xb8j) var en 15 dage lang bemandet rumflyvning fra Kina, der som en del af Shenzhou-programmet havde opsendelse den 11. juni 2013. Det er Kinas femte bemandede rumflyvning. Shenzhou 10 havde en bes\xc3\xa6tning p\xc3\xa5 tre astronauter: lederen Nie Haisheng, der tidligere har v\xc3\xa6ret med p\xc3\xa5 rumflyvningen Shenzhou 6, Zhang Xiaoguang, en tidligere eskadrillechef i Kinas luftv\xc3\xa5ben, og Wang Yaping den anden kvinde fra Kina i rummet. Xiaoguang foretog sammenkoblingen af rumfart\xc3\xb8jet Shenzhou 10 med rumstationen Tiangong 1 den 13. juni og astronauterne udf\xc3\xb8rte fysiske, tekniske, medicinske og andre videnskabelige eksperimenter om bord. Shenzhou 10 vil v\xc3\xa6re den sidste rumflyvning, der bes\xc3\xb8ger Tiangong 1 og landede d. 26. juni 2013.'